wickkiey/tamil-wikipedia-chunked huggingface dataset:
# லங்காவி பன்னாட்டு வானூர்தி நிலையம்

## பொது

மலேசியப் பெருநிலத்துக் கடற்கரையில் இருந்து 30 கி.மீ. தொலைவில் உள்ளது. தீபகற்ப மலேசியாவின் நான்காவது பரபரப்பான வானூர்தி நிலையமாகக் கருதப்படுகிறது.  
லீமா **(LIMA)** என்று அழைக்கப்படும் லங்காவி அனைத்துலகக் கடல் விண்வெளி கண்காட்சி *(Langkawi International Maritime and Aerospace Exhibition)* நடைபெறும் இடமாகவும் இந்தப் பன்னாட்டு வானூர்தி நிலையம் விளங்குகிறது.  
கெடாவில் இரண்டு வானூர்தி நிலையங்கள் உள்ளன:  
**1. லங்காவி பன்னாட்டு வானூர்தி நிலையம்.** (லங்காவி)  
**2. சுல்தான் அப்துல் அலிம் வானூர்தி நிலையம்.** (அலோர் ஸ்டார்)
# லங்காவி பன்னாட்டு வானூர்தி நிலையம்

## வரலாறு

1945-இல் ஜப்பானிய இராணுவத்தின் வானூர்தி நிலையமாகவும் பின்னர் பிரித்தானிய இராணுவத்திற்கான வானூர்தி நிலையமாகவும் செயல்பட்டது.  
இந்த வானூர்தி நிலையத்தின் கட்டுமானம் 1991-இல் தொடங்கியது. 1993 டிசம்பர் மாதம் நிறைவடைந்தது. செப்டம்பர் 2018-இல், ஆண்டுக்கு 4 மில்லியன் பயணிகளுக்கு இடமளிக்கும் வகையில் இந்த வானூர்தி நிலையத்தின் திறன்பாடு மேம்படுத்தப்பட்டது.
# லங்காவி பன்னாட்டு வானூர்தி நிலையம்

## உள்நாட்டுச் சேவைகள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| 2003 | 726,817 | 287 | 8,931 |  |  |  |
| --- | --- | --- | --- | --- | --- | --- |
| 2004 | 845,276 | 16.3 | 325 | 13.2 | 8,711 | 2.5 |
| 2005 | 830,334 | 1.8 | 449 | 38.1 | 8,964 | 2.9 |
| 2006 | 934,024 | 12.5 | 487 | 8.5 | 27,622 | 208.1 |
| 2007 | 1,122,911 | 20.2 | 524 | 7.6 | 43,234 | 56.5 |
| 2008 | 1,196,956 | 6.6 | 589 | 12.4 | 41,837 | 3.2 |
| 2009 | 1,359,271 | 13.6 | 572 | 2.9 | 39,815 | 4.8 |
| 2010 | 1,374,729 | 1.1 | 434 | 24.1 | 33,064 | 17.0 |
| 2011 | 1,504,697 | 9.4 | 646 | 48.8 | 31,482 | 4.8 |
| 2012 | 1,594,106 | 5.9 | 754 | 16.7 | 33,056 | 5.0 |
| 2013 | 1,946,440 | 22.1 | 630 | 16.4 | 29,309 | 11.3 |
| 2014 | 2,221,997 | 14.2 | 567 | 10.1 | 28,694 | 2.1 |
| 2015 | 2,336,177 | 5.1 | 647 | 14.1 | 30,853 | 7.5 |
| 2016 | 2,655,271 | 13.7 | 588 | 9.0 | 31,035 | 0.6 |
| 2017 | 2,767,707 | 4.2 | 759 | 29.0 | 31,863 | 2.7 |
| 2018 | 2,735,703 | 1.2 | 832 | 9.6 | 37,528 | 17.8 |
| 2019 | 2,946,150 | 7.7 | 907 | 9.0 | 44,599 | 18.8 |
| 2020 | 967,512 | 67.2 | 457 | 49.6 | 20,915 | 53.1 |
| <sup>*சான்று: மலேசிய வானவூர்தி நிலையங்கள் நிறுவனம்*</sup> | } |  |  |  |  |  |  
**'''லங்காவி பன்னாட்டு வானூர்தி நிலையத்தின் உள்நாட்டுச் சேவைகள் (2022 மே மாதம் - புள்ளிவிவரங்கள்)'''**  
| வானூர்தி
நிறுவனங்கள் | Note |  |  |
| --- | --- | --- | --- |
| 1 | கோலாலம்பூர்–சிப்பாங், கோலாலம்பூர் | 105 | AK, MH |
| 2 | கோலாலம்பூர்–சுபாங், சிலாங்கூர் | 55 | FY, OD |
| 3 | பினாங்கு, பினாங்கு | 21 | AK, FY |
| 4 | ஜொகூர் பாரு, ஜொகூர் | 5 | AK |
| 5 | கோத்தா பாரு, கிளாந்தான் | 8 | AK, OD |
| 6 | ஈப்போ, பேராக் | 3 | AK |
# கோலார் அணை

**கோலார் அணை** (*Kolar Dam*) இந்தியாவின் போபால் நகரத்திற்கு தென்மேற்கே 35 கி.மீ. தொலைவில் அமைந்துள்ளது. நர்மதை நதியின் கிளை நதியான கோலார் ஆற்றின் மீது செகோர் மாவட்டத்தில் உள்ள இலவாக்வேரி கிராமத்திற்கு அருகில் இந்த அணை கட்டப்பட்டுள்ளது.
# கோலார் அணை

## சிறப்புகள்

மத்தியப் பிரதேசத்தின் பொது சுகாதார பொறியியல் துறையால் நிர்வகிக்கப்படும் கோலார் நீர் சுத்திகரிப்பு ஆலைக்கு கோலார் அணை நீர் ஒரு மூல நீர் ஆதாரமாகும். இங்கிருந்து தோராயமாக ஒரு நாளைக்கு 153 மில்லியன் லிட்டர் தண்ணீர் சுத்திகரிக்கப்பட்டு போபால் நகரத்திற்கு அனுப்பப்படுகிறது. போபால் நகரத்தின் மொத்த நீர் விநியோகத்தில் இது 60% ஆகும். கோலார் அணையின் நீர் சுத்திகரிப்பு நிலையம் போபால் நகரத்திற்கு நீர் விநியோகத்தை ஏற்பாடு செய்யும் நீர் சுத்திகரிப்பு நிலையங்களில் மிகப்பெரியது மற்றும் சிறந்தது என கருதப்படுகிறது.
# கோலார் அணை

## நோக்கம்

போபால் நகரத்திற்கான நீர்ப்பாசனமும் தண்ணீர் பகிர்வும் கோலார் அணையின் முக்கியமான நோக்கங்களாகும்.
# சுல்தான் அப்துல் அலிம் வானூர்தி நிலையம்

**சுல்தான் அப்துல் அலிம் வானூர்தி நிலையம்** <small>அல்லது</small> **அலோர் ஸ்டார் வானூர்தி நிலையம்** ; (ஆங்கிலம்: *Sultan Abdul Halim Airport* <small>அல்லது</small> *Alor Setar Airport*; மலாய்: *Lapangan Terbang Sultan Abdul Halim*) என்பது மலேசியா, கெடா மாநிலத்தில் அலோர் ஸ்டார் மாநகரில் அமைந்துள்ள வானூர்தி நிலையம் ஆகும்.  
இந்த வானூர்தி நிலையம், கெடா; அலோர் ஸ்டார் வாழ் மக்களுக்கு வானூர்திச் சேவையை வழங்கும் நிலையமாக விளங்குகிறது. அலோர் ஸ்டார் நகர மையத்தில் இருந்து 15 கி.மீ. (9.3 மைல்) தொலைவில் கெப்பாலா பத்தாஸ் எனும் சிறுநகரில் அமைந்துள்ளது.
# சுல்தான் அப்துல் அலிம் வானூர்தி நிலையம்

## பொது

பெர்லிஸ் மாநிலத்தைப் பொறுத்த வரையில் அதன் சிறிய புவியியல் அளவு காரணமாக, ஒட்டுமொத்தப் பெர்லிஸ் மாநிலத்திற்கும் சேவை செய்கிறது. இந்த நிலையம் தீபகற்ப மலேசியாவின் மிக வடக்கே இருப்பதால் சில குறைபாடுகளும் இருக்கவே செய்கின்றன.  
வடக்கு மலாயாவிற்கான விமானங்கள், குறிப்பாக கிழக்கு மலேசியாவின் சபா , சரவாக் மாநிலங்களில் இருந்து வரும் விமானங்கள் பினாங்கு பன்னாட்டு வானூர்தி நிலையத்தை பிரதான நுழைவாயிலாகப் பயன்படுத்துகின்றன.
# சுல்தான் அப்துல் அலிம் வானூர்தி நிலையம்

## வரலாறு

இந்த வானூர்தி நிலையம் 1929-ஆம் ஆண்டில் கட்டப்பட்டது. தீபகற்ப மலேசியாவில் தைப்பிங் வானூர்தி நிலையத்திற்கு *(Taiping Airport)* அடுத்து 2-ஆவது பழமையான வானூர்தி நிலையமாகும்.  
இது ஒரு சிறிய வானூர்தி நிலையம். இருப்பினும் ஓர் ஆண்டில் 800,000 பயணிகளைக் கையாளும் திறன்பாடு இந்த நிலையத்திற்கு இப்போது உண்டு. எதிர்காலப் போக்குவரத்து வளர்ச்சியைக் கருத்தில் கொண்டு, 2006 மே மாதம் 5-ஆம் தேதி ஒரு புதிய முனையம் உருவாக்கப்பட்டது.  
2019-ஆம் ஆண்டில், இந்த வானூர்தி நிலையம் 42,264 வானூர்தி இயக்கங்களுடன் (aircraft movements) 919,875 பயணிகளைக் கையாண்டது.
# சுல்தான் அப்துல் அலிம் வானூர்தி நிலையம்

## வரலாறு

### அரச மலேசிய விமானப்படை

கெடா மாநிலத்தின் 27-ஆவது ஆட்சியாளரான தற்போதைய கெடா சுல்தானின் பெயரால் இந்த விமான நிலையத்திற்குப் பெயரிடப்பட்டது.  
அரச மலேசிய விமானப்படை தளத்தின் பயிற்சிப் பிரிவு *(Royal Malaysian Air Force Base)* இங்குதான் உள்ளது. அரச மலேசிய விமானப்படையின் விமானிகளுக்கு இங்குதான் பயிற்சி அளிக்கப்படுகிறது.  
இந்த விமான நிலையம் சிறிய அளவிலானது. உள்நாட்டு விமானங்களை மட்டுமே கையாளுகிறது. இருப்பினும், ஏர்பஸ் **(Airbus A330)** போன்ற பெரிய வானூர்திகளைத் தரை இறக்கும் திறனைப் புதிய முனையம் கொண்டுள்ளது.
# சுல்தான் அப்துல் அலிம் வானூர்தி நிலையம்

## ஓடுபாதை

- முந்தைய ஓடுபாதையின் **நீளம்** **1,963 மீ**; **அகலம் 45 மீ** (6,440 அடி × 148 அடி.
- இப்போதைய ஓடுபாதையின் **நீளம்** **2,745** மீ; **அகலம் 45 மீ** (9,006 அடி × 148 அடி.
# சுல்தான் அப்துல் அலிம் வானூர்தி நிலையம்

## வானூர்திச் சேவைகள்

| சேவைகள் | சேரிடங்கள் |  |
| --- | --- | --- |
| **ஏர்ஏசியா** | செனாய் பன்னாட்டு வானூர்தி நிலையம் (ஜொகூர் பாரு); கோலாலம்பூர் பன்னாட்டு வானூர்தி நிலையம் (சிப்பாங்) |  |
| **பயர்பிளை** | சுல்தான் அப்துல் அஜிஸ் ஷா வானூர்தி நிலையம் (கோலாலம்பூர்–சுபாங்) |  |
| '''மலேசியா எயர்லைன்சு | கோலாலம்பூர் பன்னாட்டு வானூர்தி நிலையம் (சிப்பாங்) |  |
| **மலின்டோ ஏர்** | சுல்தான் அப்துல் அஜிஸ் ஷா வானூர்தி நிலையம் (கோலாலம்பூர்–சுபாங்) | } |
# சுல்தான் அப்துல் அலிம் வானூர்தி நிலையம்

## புள்ளிவிவரங்கள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| <>ஆண்டு</> | <>பயணிகள்
வருகை</> | <>பயணிகள்
% மாற்றம்</> | <>சரக்கு
(டன்கள்)</> | <>சரக்கு
% மாற்றம்</> | <>வானூர்தி
நகர்வுகள்</> | <>வானூர்தி
% மாற்றம்</> |
| --- | --- | --- | --- | --- | --- | --- |
| 2003 | 353,778 | 17 | 18,318 |  |  |  |
| 2004 | 346,502 | 67 | 14,784 | 19.3 |  |  |
| 2005 | 323,669 | 118 | 17,632 | 19.2 |  |  |
| 2006 | 292,549 | 111 | 18,495 | 4.9 |  |  |
| 2007 | 291,006 | 55 | 20,277 | 9.6 |  |  |
| 2008 | 307,564 | 41 | 17,705 | 12.7 |  |  |
| 2009 | 421,314 | 34 | 24,031 | 35.7 |  |  |
| 2010 | 400,997 | 34 | 22,187 | 7.7 |  |  |
| 2011 | 407,717 | 46 | 19,621 | 11.6 |  |  |
| 2012 | 433,644 | 123 | 18,006 | 8.2 |  |  |
| 2013 | 535,073 | 126 | 15,752 | 12.5 |  |  |
| 2014 | 660,264 | 23.4 | 230 | 82.4 | 17,365 | 10.2 |
| 2015 | 719,029 | 8.9 | 389 | 69.0 | 18,368 | 5.8 |
| 2016 | 787,706 | 9.6 | 390 | 0.3 | 18,190 | 1.0 |
| 2017 | 802,304 | 1.9 | 489 | 25.4 | 46,285 | 154.5 |
| 2018 | 817,253 | 1.9 | 845 | 72.7 | 44,989 | 2.8 |
| 2019 | 919,875 | 12.6 | 1,009 | 19.3 | 42,264 | 6.1 |
| 2020 | 275,824 | 70.0 | 280 | 72.2 | 33,367 | 21.1 |
| <sup>*மூலம்: மலேசிய வானூர்தி நிலையங்கள் நிறுவனம்*</sup> | } |  |  |  |  |  |
# சுல்தான் அப்துல் அலிம் வானூர்தி நிலையம்

## இலக்குகள்

**'''சுல்தான் அப்துல் அலிம் வானூர்தி நிலையத்திலிருந்து பன்னாட்டு வானூர்திகள்'''**  
| வானூர்தி
நிறுவனங்கள் |  |  |  |
| --- | --- | --- | --- |
| 1 | கோலாலம்பூர்–சுபாங் | 32 | FY, OD |
| 2 | கோலாலம்பூர்–சிப்பாங் | 19 | AK, MH |
| 3 | ஜொகூர் பாரு | 4 | AK |
# கெப்பாலா பத்தாஸ், கெடா

**கெப்பாலா பத்தாஸ்** *(கெப்பாலா பத்தாஸ், கெடா)*; (ஆங்கிலம்: *Kepala Batas, Kedah*; மலாய்: *Kepala Batas, Kedah*) என்பது மலேசியா, கெடா மாநிலத்தில், குபாங் பாசு மாவட்டத்தில் உள்ள ஒரு புறநகர்ப்பகுதி ஆகும். கெடாவில் வாழும் உள்ளூர்வாசிகள் இந்த இடத்தை *கெப்பாலே பாத்தே* (*Kepala Bataih*) என்று அழைப்பதும் உண்டு.  
கெடா மாநிலத்தின் தலைநகரான அலோர் ஸ்டார் நகரிலிருந்து 15 கி.மீ. (9.3 மைல்) தொலைவில் உள்ளது. இங்குதான் சுல்தான் அப்துல் அலிம் வானூர்தி நிலையம் எனும் அலோர் ஸ்டார் வானூர்தி நிலையம் அமைந்துள்ளது.  
கெப்பாலா பத்தாஸ் எனும் பெயரில் பினாங்கு, செபராங் பிறையில் மற்றொரு நகரம் உள்ளது. அதை கெப்பாலா பத்தாஸ், பினாங்கு என்று அழைக்கிறார்கள்.
# திருவொற்றியூர் மெற்றோ நிலையம்

**திருவொற்றியூர் மெற்றோ நிலையம்** (*Tiruvottriyur metro station*) என்பது சென்னை மெட்ரோவின் தடம் 1 விரிவாக்கத்தில் உள்ள ஒரு மெட்ரோ நிலையம் ஆகும். இது சென்னை மெட்ரோவின் நீல வழித்தடத்தில் உள்ள 26 நிலையங்களில் ஒன்றாகும். இந்த நிலையம் திருவொற்றியூர் மற்றும் சென்னையின் பிற வடக்கு புறநகர்ப் பகுதிகளுக்குச் சேவை செய்யும்.
# திருவொற்றியூர் மெற்றோ நிலையம்

## வரலாறு

இந்த நிலையம் 14 பிப்ரவரி 2021 அன்று திறக்கப்பட்டது. இது நிலை 1 நீல வழித்தட வடக்கு விரிவாக்கத்துடன் உள்ளது.
# திருவொற்றியூர் மெற்றோ நிலையம்

## நிலையம்

### கட்டமைப்பு

திருவொற்றியூர் நீல வழித்தடத்தில் அமைந்துள்ள ஓர் உயரமான மெட்ரோ நிலையம் ஆகும்.
# திருவொற்றியூர் மெற்றோ நிலையம்

## நிலைய அமைப்பு

| **L1** | மெஸ்ஸானைன் | கட்டணக் கட்டுப்பாடு, நிலைய முகவர், மெட்ரோ பயண அட்டை விற்பனை இயந்திரங்கள், குறுக்குவழி |
| --- | --- | --- |
| **L2** | <small>பக்க மேடை எண்- 1, கதவுகள் இடதுபுறம் திறக்கும்</small> |  |
| <span>**தெற்கு நோக்கி**</span> | நோக்கி → சென்னை சர்வதேச விமான நிலையம்
<small>அடுத்த நிலையம்திருவொற்றியூர் தேரடி</small> |  |
| <span>**வடக்கு நோக்கி**</span> | நோக்கி ← விம்கோ நகர் |  |
| <small>பக்க மேடை எண்- 2, கதவுகள் இடதுபுறம் திறக்கும்</small> |  |  |
| **L2** |  |  |
# திருவொற்றியூர் மெற்றோ நிலையம்

## மேலும் பார்க்கவும்

- சென்னை
- சென்னை மெட்ரோ நிலையங்களின் பட்டியல்
- சென்னையில் உள்ள ரயில் நிலையங்கள்
# ஜேம்சு கோர்னர்

**ஜேம்ஸ் ராய் கோர்னர்** (14 ஆகஸ்ட் 1953 - 22 ஜூன் 2015) என்பவர் அமெரிக்க நாட்டு இசைக்கலைஞர் மற்றும் இசையமைப்பாளர் ஆவார். இவர் 1997 இல் டைட்டானிக் என்ற படத்தில் பணிபுரிந்ததற்காக மிகவும் அறியப்படுகிறார். அத்துடன் 2010 இல் ஜேம்ஸ் கேமரூன் இயக்கத்தில் வெளியான அவதார் என்ற படத்திற்காக அவர் எல்லா காலத்திலும் அதிக வசூல் செய்த படத்திற்கான இசைக்கலைஞராக ஆனார்.  
இவர் இரண்டு அகாதமி விருது, ஆறு கிராமி விருதுகள், இரண்டு கோல்டன் குளோப் விருதுகள், மூன்று சாட்டிலைட் விருதுகள், மூன்று சனி விருதுகளை வென்றுள்ளார் மற்றும் மூன்று பிரித்தானிய அகாடமி விருதுகளுக்கு பரிந்துரைக்கப்பட்டார்.  
இவர் விமானம் ஓட்டுவதில் ஆர்வமாக இருந்த காரணத்தால், தனது 61 வயதில் தனது சார்ட் டுகானோ டர்போபிராப் என்ற தனி விமானத்தை ஓட்டும் போது ஒரு விபத்தில் இறந்தார்.
# அனிருத் குமார் யாதவ்

**அனிருத் குமார் யாதவ்** (*Aniruddh Kumar Yadav*) என்பவர் இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார். இவர் இராச்டிரிய ஜனதா தளத்தின் உறுப்பினர் ஆவார். இவர் 2010ஆம் ஆண்டு முதல் பீகார் சட்டமன்ற உறுப்பினராக பக்தியார்பூர் தொகுதியிலிருந்து பீகார் சட்டப் பேரவைக்குத் தேர்ந்தெடுக்கப்பட்டுள்ளார்.
# இசுடீபன் லாங்

**இசுடீபன் லாங்** (பிறப்பு: சூலை 11, 1952) என்பவர் அமெரிக்க நாட்டு நடிகர் ஆவார். இவர் 1977 ஆம் ஆண்டு முதல் மன்ஹன்டர் (1986), கெட்டிஸ்பர்க், டோம்ப்ஸ்டோன் (1993), காட்ஸ் அண்ட் ஜெனரல்ஸ் (2003), அவதார் (2009) மற்றும் டோன்ட் ப்ரீத் (2016) உள்ளிட்ட பல படங்களில் நடித்ததற்காக அறியப்படுகிறார்.
# கோபால் ரவிதாசு

**கோபால் ரவிதாசு** (*Gopal Ravidas*) என்பவர் பீகாரைச் சார்ந்த இந்திய அரசியல்வாதி ஆவார். இவர் தற்போதைய பீகார் சட்டமன்ற உறுப்பினர் ஆவார். ரவிதாசு 2020<nowiki/>ஆம் ஆண்டு நடைபெற்ற பீகார் சட்டமன்றத் தேர்தலில் இந்தியப்
பொதுவுடைமைக் கட்சி (மார்க்சிஸ்ட்-லெனினிஸ்ட்) விடுதலை கட்சியின் வேட்பாளராகப் புல்வாரி சட்டமன்றத் தொகுதியில் போட்டியிட்டு வெற்றி பெற்றார்.
# விபா தேவி

**விபா தேவி** (*Vibha Devi*) என்பவர் இந்திய அரசியல்வாதியும் பீகாரின் தற்போதைய சட்டமன்ற உறுப்பினரும் ஆவார். இவர் இராச்டிரிய ஜனதா தளத்தைச் சார்ந்தவர். 2020 ஆம் ஆண்டு பீகார் சட்டமன்ற தேர்தலில் நவாடாவிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ராஜ் பல்லப் யாதவின் மனைவி ஆவார்.  
விபா தேவி 2019 ஆம் ஆண்டில் இராசுட்ரிய சனதா தளம் கட்சியின் சார்பாக வேட்பாளராக நவாதா மக்களவைத் தொகுதியில் போட்டியிட்டார். ஆனால் சந்தன் சிங்கிடம் தோற்றார்.
# சுதாகர் சிங்

**சுதாகர் சிங்** (*Sudhakar Singh*) என்பவர் பீகாரைச் சார்ந்த இந்திய அரசியல்வாதி ஆவார். இவர் தற்போதைய பீகார் சட்டமன்ற உறுப்பினரும் ஆவார். சுதாகர் சிங் இராச்டிரிய ஜனதா தளம் மாநில தலைவர் ஜக்தானந்த சிங்கின் மகன் ஆவார். சிங் தில்லி பல்கலைக்கழகத்தின் கிரோரிமல் கல்லூரியில் பட்டப்படிப்பினை முடித்துள்ளார். சிங் பீகாரிலும் கல்வி நிறுவனங்களை நடத்தி வருகிறார். 2020ஆம் ஆண்டு நடைபெற்ற பீகார் சட்டப் பேரவைத் தேர்தலில் இராச்டிரிய ஜனதா தளம் சார்பில் ராம்கட் சட்டமன்றத் தொகுதியில் போட்டியிட்டு வெற்றி பெற்றார்.
# சுதாகர் சிங்

## மக்களவை உறுப்பினராக

சுதாகர் சிங் 2024ஆம் ஆண்டு நடைபெற்ற இந்தியப் பொதுத் தேர்தலில் பக்ஸர் மக்களவைத் தொகுதியில் இராச்ட்டிரிய ஜனதா தளம் வேட்பாளராகப் போட்டியிட்டு வெற்றி பெற்று மக்களவை உறுப்பினர் ஆனார்.
# 2022 தாமஸ் & உபேர் கோப்பை

**2022 தாமஸ் மற்றும் உபேர் கோப்பை** (**2022 Thomas & Uber Cup**) தொடர்பான பன்னாட்டு பூப்பந்தாட்டப் போட்டிகள் தாய்லாந்து நாட்டின் நொந்தபுரி நகரத்தில் உள்ள இம்பேக்ட் விளையாட்டரங்கத்தில் நடைபெற்றது. இந்த பூப்பந்தாட்டப் போட்டிகள் 2022-ஆம் ஆண்டின் மே மாதத்தில் 8 முதல் 15 முடிய நடைபெற்றது.  
35வது தாமஸ் கோப்பை மற்றும் 29வது உபேர் கோப்பைக்கான பூப்பந்தாட்டப் போட்டிகளில், தலா 16 நாடுகளின் ஆண் மற்றும் பெண் விளையாட்டு வீரர்கள கலந்து கொண்டனர்.  
இப்போட்டிகளில் சென்ற முறை வெற்றியாளர்களான இந்தோனேசியாவின் ஆடவர் ஒற்றையர் அணியும், சீனாவின் மகளிர் ஒற்றையர் அணியும் கலந்து கொள்கிறது.  
நாக்-அவுட் சுற்றுப் போட்டிகளில் விளையாடிய 16 நாட்டு ஒற்றையர், இரட்டையர், ஆடவர் & மகளிர் அணிகளில், டென்மார்க், இந்தியா, இந்தோனேசியா மற்றும் சப்பான் அணிகள் தாமஸ் கோப்பைக்காக அரையிறுதிக்கு முன்னேறியது. சீனா, சப்பான், தென் கொரியா மற்று தாய்லாந்து அணிகள் உபேர் கோப்பைக்கான அரையிறுதிக்கு முன்னேறியது.  
ஆடவர் ஒற்றையர் பூப்பந்தாட்ட இறுதிப் போட்டியில் இந்தியாவும், இந்தோனேசியாவும் மோதியது. இந்தியா 3-0 எனும் கணக்கில் இந்தோனேசியாவை வென்று முதன் முறையாக தாமஸ் கோப்பையை கைப்பற்றியது. மகளிர் பிரிவின் இறுதிப் போட்டியில் தென் கொரியா 23-2 கணக்கில் சீனாவை வென்று தாமஸ் கோப்பையை கைப்பற்றியது.
# 2022 தாமஸ் & உபேர் கோப்பை

## இறுதிப் போட்டி தரவரிசை

### தாமஸ் கோப்பை

தாமஸ் கோப்பையை இந்தியா வென்றது.  
| அணி | இறுதி முடிவு |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| இந்தியா | 6 | 5 | 1 | 5 | +14 | +20 | சாம்பியன்/முதலிடம் |  |  |
| இந்தோனேசியா | 6 | 5 | 1 | 5 | +8 | +15 | இரண்டாமிடம் |  |  |
| டென்மார்க் | 5 | 4 | 1 | 4 | +11 | +22 | +193 | மூன்றாமிடம்/அரையிறுதிப் போட்டியில் வெளியேறியது. |  |
| சப்பான் | 5 | 3 | 2 | 3 | +9 | +16 | +202 |  |  |
| 5 | மலேசியா | 4 | 3 | 1 | 3 | +10 | +19 | +136 | காலிலிறுதியில் வெளியேறியது. |
| 6 | தைவான் | 4 | 3 | 1 | 3 | +10 | +14 | +100 |  |
| 7 | சீனா | 4 | 2 | 2 | 2 | +6 | +12 | +124 |  |
| 8 | தென் கொரியா | 4 | 2 | 2 | 2 | 0 | +1 | –14 |  |
| 9 | தாய்லாந்து | 3 | 1 | 2 | 1 | –3 | –7 | –26 | குழுச் சுற்றில் வெளியேறியது. |
| 10 | பிரான்சு | 3 | 1 | 2 | 1 | –5 | –8 | 0 |  |
| 11 | இங்கிலாந்து | 3 | 1 | 2 | 1 | –7 | –9 | –89 |  |
| 12 | செர்மனி | 3 | 1 | 2 | 1 | −9 | −10 | −78 |  |
| 13 | சிங்கப்பூர் | 3 | 0 | 3 | 0 | –5 | –7 | –40 |  |
| 14 | கனடா | 3 | 0 | 3 | 0 | −11 | −21 | −180 |  |
| 15 | யு எஸ் ஏ | 3 | 0 | 3 | 0 | –13 | –27 | –257 |  |
| 16 | அல்ஜீரியா | 3 | 0 | 3 | 0 | –15 | –30 | –341 | } |
# 2022 தாமஸ் & உபேர் கோப்பை

## உபேர் கோப்பை

தென் கொரியா முதலிடத்தை வென்றது.  
| Team | இறுதி முடிவு |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| தென் கொரியா | 6 | 6 | 0 | 6 | +20 | +33 | +236 | சாம்பியன்/முதலிடம் |  |
| சீனா | 6 | 5 | 1 | 5 | +20 | +38 | +374 | இரண்டாமிடம் |  |
| சப்பான் | 5 | 4 | 1 | 4 | +13 | +24 | +273 | மூன்றாமிடம்/அரையிறுதியில் வெளியேறியது. |  |
| தாய்லாந்து | 5 | 4 | 1 | 4 | +13 | +22 | +269 |  |  |
| 5 | இந்தோனேசியா | 4 | 2 | 2 | 2 | +4 | +5 | +37 | காலிறுதியில் வெளியேறியது. |
| 6 | தைவான் | 4 | 2 | 2 | 2 | 0 | +5 | +63 |  |
| 7 | டென்மார்க் | 4 | 2 | 2 | 2 | –2 | +4 | +82 |  |
| 8 | இந்தியா | 4 | 2 | 2 | 2 | –2 | –4 | –41 |  |
| 9 | மலேசியா | 3 | 1 | 2 | 1 | +1 | +1 | +16 | சுற்றுப் போட்டியில் வெளியேறியது. |
| 10 | கனடா | 3 | 1 | 2 | 1 | –5 | –6 | –61 |  |
| 11 | ஸ்பெயின் | 3 | 1 | 2 | 1 | –5 | –12 | –168 |  |
| 12 | செர்மனி | 3 | 1 | 2 | 1 | –9 | –17 | –149 |  |
| 13 | யு எஸ் ஏ | 3 | 0 | 3 | 0 | –9 | –20 | –148 |  |
| 14 | பிரான்சு | 3 | 0 | 3 | 0 | –11 | –18 | –171 |  |
| 15 | ஆஸ்திரேலியா | 3 | 0 | 3 | 0 | −13 | −25 | −232 |  |
| 16 | எகிப்து | 3 | 0 | 3 | 0 | −15 | −30 | −380 | } |
# கெர்த்தே வானூர்தி நிலையம்

**கெர்த்தே வானூர்தி நிலையம்** ; (ஆங்கிலம்: *Kerteh Airport*; மலாய்: *Lapangan Terbang Kerteh*) என்பது மலேசியா, திராங்கானு, கெமாமான், கெர்த்தே எனும் இடத்தில் அமைந்துள்ள வானூர்தி நிலையம்.  
இந்த வானூர்தி நிலையம் பெட்ரோனாஸ் *(Petronas)* நிறுவனத்திற்குச் சொந்தமான தனியார் வானூர்தி நிலையம் ஆகும்.  
தென் சீனக் கடலில் 100 - 200 கி.மீ. தொலைவில் உள்ள பல்வேறு எண்ணெய்த் தளங்களுக்கு, 'பெட்ரோனாஸ்' நிறுவனப் பணியாளர்களையும்; 'எக்சான்மொபில்' *(ExxonMobil)* பணியாளர்களையும்; உலங்கூர்திகள் மூலமாக அனுப்பும் நோக்கத்திற்காக இந்த நிலையம் உருவாக்கப்பட்டது.  
பின்னர் அதே ஊழியர்களை மலேசியாவின் இதர இடங்களுக்கு வானூர்திகளின் மூலமாகத் திருப்பி அனுப்புவதற்கும் இந்த வானூர்தி நிலையம் பயன்படுத்தப்பட்டது.
# கெர்த்தே வானூர்தி நிலையம்

## பொது

2019-ஆம் ஆண்டில் இருந்து, செனாய் வானவூர்தி நிலையச் சேவை நிறுவனத்தால் இயக்கப்படுகிறது. இந்த வானவூர்தி நிலையம் சிறியதாக இருந்தாலும், 1,362 மீ (4,469 அடி) நீளமான ஓடுபாதையைக் கொண்டுள்ளது. போயிங் 737-400 ரக விமானங்களின் பயன்பாட்டிற்கு இடமளிக்கும் வகையில் ஓடுபாதை அமைக்கப்பட்டு உள்ளது.  
கெர்த்தே வானூர்தி நிலையத்தின் பெரும்பாலான செயல்பாடுகள் மலேசிய உலங்கூர்தி சேவை நிறுவனம் *(Malaysia Helicopter Services)* எனும் நிறுவனத்தின் மூலமாக நடைபெறுகின்றன.
# கெர்த்தே வானூர்தி நிலையம்

## பொது

### பெட்ரோனாஸ் தொழிலாளர்கள்

உலங்கூர்திகளின் மூலமாக, தென் சீனக் கடலில் உள்ள பெட்ரோனாஸ் எண்ணெய் தளங்களுக்கும்; எக்சான்மொபில் எண்ணெய் தளங்களுக்கும்; தொழிலாளர்கள் கொண்டு செல்லப் படுவது வழக்கமாக உள்ளது.  
தவிர, எண்ணெய் தளங்களில் வேலை செய்யும் தொழிலாளர்களை, வார நாட்களில், கோலாலம்பூர், சுபாங்கில் இருக்கும் சுல்தான் அப்துல் அஜிஸ் ஷா வானூர்தி நிலையத்திற்கு **(SZB)** கொண்டு செல்லவும் இதே கெர்த்தே வானூர்தி நிலையம் பயன்படுத்தப் படுகிறது.
# கெர்த்தே வானூர்தி நிலையம்

## வரலாறு

இருப்பினும் வணிக ரீதியில், பயணிகளின் பற்றாக்குறையால் 1985-ஆம் ஆண்டு முதல் 20 ஆண்டுகளுக்கும் மேலாக இந்த வானூர்தி நிலையம் பயன்படுத்தப் படாமல் இருந்தது. தென் சீனக் கடலின் எண்ணெய்த் தளங்களுக்குத் தொழிலாளர்களை அனுப்புவதற்கும்; மீண்டும் அவர்களை சுபாங் வானூர்தி நிலையத்திற்குக் கொண்டு செல்வதற்கு மட்டுமே பயன்படுத்தப்பட்டது.  
இருப்பினும், சிறிது காலம் பெலாங்கி ஏர் *(Pelangi Airways)* வானூர்தி நிறுவனம் இயங்கி வந்தது, ஆனால் வருமானம் இல்லாததால் அதன் சேவையும் நிறுத்தப்பட்டது.
# கெர்த்தே வானூர்தி நிலையம்

## வரலாறு

### போட்டி போடும் நிலை

இந்தக் கெர்த்தே வானூர்தி நிலையம், கோலா திராங்கானுவில் உள்ள சுல்தான் மாமுட் வானூர்தி நிலையம் *(Sultan Mahmud Airport);* மற்றும் குவாந்தான் நகரில் உள்ள சுல்தான் அகமத் ஷா வானூர்தி நிலையம் *(Sultan Ahmad Shah Airport);* ஆகியவற்றுடன் போட்டி போடும் நிலையிலும் உள்ளது.  
2009 ஜனவரி 12-ஆம் தேதி வணிகப் பயன்பாட்டுக்காக இந்த நிலையம் மீண்டும் திறக்கப்பட்டது. சுபாங்கில் உள்ள சுல்தான் அப்துல் அஜிஸ் ஷா வானூர்தி நிலையத்திலிருந்து ஒரு நாளைக்கு இரண்டு முறை பயர்பிளை சேவைகளை வழங்கி வந்தது.  
இப்போது திங்கள் முதல் வியாழன் வரை, அதே சேவையை மலின்டோ ஏர் நிறுவனம் தொடர்கிறது.
# அய்மான் மகளிர் கலை அறிவியல் கல்லூரி

**அய்மான் மகளிர் கலை அறிவியல் கல்லூரி** (AIMAN College of Arts and Science for Women) என்பது 2000ஆம் ஆண்டில் அய்மான் கல்வி மற்றும் பொதுநலச்சங்கத்தால் உருவாக்கப்பட்ட கலை அறிவியல் கல்வி நிறுவனமாகும். திருச்சிராப்பள்ளி மாவட்டம் கே. சாத்தனூரில் இக்கல்லூரி அமைந்துள்ளது. இக்கல்லூரி திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்ற சுயநிதிக் கல்லூரியாகும். இறைவா எனக்கு கல்வி ஞானத்தை அருள்வாயாக! என்னும் குறிக்கோளின் அடிப்படையில் இயங்கிவருகின்றது.
# அய்மான் மகளிர் கலை அறிவியல் கல்லூரி

## அமைவிடம்

திருச்சிராப்பள்ளியின் கே.சாத்தனூர் பகுதியில் அமைந்துள்ளது.
# அய்மான் மகளிர் கலை அறிவியல் கல்லூரி

## துறைகள்

இக்கல்லூரியில் கலை, அறிவியல் புலங்களில் பின்வரும் துறைகளுக்கானப் படிப்புகள் வழங்கப்படுகின்றன.
# அய்மான் மகளிர் கலை அறிவியல் கல்லூரி

## துறைகள்

### இளநிலை

- ஆங்கிலம்
- வணிகம்
- வணிக மேலாண்மையியல்
- கணினி அறிவியல்
- ஆடை வடிவமைப்பு
- கணிணி பயன்பாட்டியல்
- கணிதம்
- உணவு மற்றும் ஊட்டச்சத்து அறிவியல்
- இயற்பியல்
# அய்மான் மகளிர் கலை அறிவியல் கல்லூரி

## துறைகள்

### முதுநிலை

- ஆங்கிலம்
- வணிகம்
- கணினி அறிவியல்
# பினகடி நிலக்கீல் ஏரி

இயற்கை-வரலாற்று அருங்காட்சியகம். ]]
**பினகடி நிலக்கீல் ஏரி** (அல்லது **பினகடி தார் குழிகள்**) என்பது அசர்பைஜானின் நகர்ப்புறமான பக்கூவில் உள்ள தார் குழிகளின் தொகுப்பாகும். இங்குப் பல்லாயிரக்கணக்கான ஆண்டுகளாக நிலக்கீல் அல்லது தார் தரையிலிருந்து கசிந்துள்ளது. தார் பெரும்பாலும் தூசி, இலைகள் அல்லது தண்ணீரால் மூடப்பட்டிருக்கும். பல நூற்றாண்டுகளாக, தாரில் சிக்கிய விலங்குகளின் எலும்புகள் பாதுகாக்கப்பட்டுள்ளன.  
இங்கு பண்டைய தாவரங்கள் மற்றும் விலங்கினங்கள் பாதுகாக்கப்படுகின்றன. மார்ச் 16, 1982 அன்று அசர்பைஜான் குடியரசு அரசாங்கத்தின் ஆணை எண். 167கீழ் இது சிறப்பு முக்கியத்துவம் வாய்ந்த ஒரு நினைவுச்சின்னமாக அரசால் பாதுகாக்கப்படுகிறது.
# பினகடி நிலக்கீல் ஏரி

## புவியியல் பகுதி

பினகடி பகுதியானது மலையின் உச்சியில் பினகடி குடியேற்றத்தின் தென்கிழக்கே 0.5 கி. மீ. தொலைவிலும், பாகுவின் வடக்கே 7 கி. மீ. தொலைவிலும் அமைந்துள்ளது. இதன் அருகில் உள்ள கடற்கரை 10 கி.மீ. தொலைவில் தெற்கையும் வடக்கே 25 கி.மீ. தொலைவில் அமைந்துள்ளது.  
எலும்பு கொண்டுள்ள பகுதி தோராயமாக 1.5 ஹெக்டேர்களை உள்ளடக்கியது. இது கைரார் மலைக்கு அருகில் உள்ள மலை உச்சியில் அமைந்துள்ளது. இப்பகுதி தற்போதைய கடல் மட்டத்திலிருந்து 54-57 மீ உயரத்திலும், பாயுக்ஷோர் ஏரியின் மட்டத்திலிருந்து 48 மீ உயரத்திலும் உள்ளது. ஒரு பழங்கால மண் எரிமலை (கிச்சிக்-டாக்) புதை படிவ பகுதிக்கு வடக்கே அமைந்துள்ளது. மேலும் வடக்கே மெரிடியோனலாக நீளமான, உப்புத்தன்மை கொண்ட மசாசிர் ஏரி (மிர்தலியாபி) மற்றும் வடகிழக்கில் பினகடி ஏரி உள்ளது. கிழக்கே கரியாடக்-சோர் என்ற தாழ்வுப் பகுதி உள்ளது. இதைத் தாண்டி பாலகானி பீடபூமி உள்ளது. பினகடி மலையிலிருந்து எண்ணெய் தாங்கும் சலினாசு மற்றும் உப்புத்தன்மை கொண்ட பெயுக்-சோர் ஏரி ஆகியவை தென்கிழக்கு வரை நீண்டு காணப்படுகிறது.
# பினகடி நிலக்கீல் ஏரி

## இயற்கை-வரலாற்று அருங்காட்சியகம்

பினகடி பகுதியில் விலங்கினங்கள் மற்றும் தாவரங்கள் கொண்ட கலிபோர்னியா லா ப்ரியா தார் குழிகளை விட குவாட்டர்னரி விலங்கு புதைபடிமங்களின் எண்ணிக்கை செழுமையாக இருப்பதாகப் பரிந்துரைக்கப்படுகிறது. காக்கேசியா, மத்திய கிழக்கு மற்றும் என்ஐஎஸ் நாடுகளின் ஐரோப்பியப் பகுதியின் படிம உயிரியலினைப் படிப்பதில் பினகாடி படிவுகள் முக்கியமானது.
# இராதாராணி தேவி

**இராதாராணி தேவி** (*Radharani Devi*) இருபதாம் நூற்றாண்டின் முக்கியமான வங்காளா மொழி பெண் கவிஞர்களில் ஒருவராவார்.
# இராதாராணி தேவி

## இலக்கிய வாழ்க்கை

1924 ஆம் ஆண்டு பாசுமதியில் வெளியான *பீமாதா* (மாற்றாந்தாய்) என்ற சிறுகதையே இவரது முதல் வெளியிடப்பட்ட படைப்பாகும். இதேபோல் இவரது முதல் கட்டுரை *புருசு* (ஆண்) என்பதாகும். இக்கட்டுரை கல்லோல் பத்திரிகையில் வெளியிடப்பட்டது. 1929 ஆம் ஆண்டு தேவியின் முதல் கவிதை தொகுப்பு நூல் "இலிலாகமல்'' வெளியிடப்பட்டது.  
தனது இரண்டாவது புத்தகமான *புக்கர் பீனாவை* *அபராசிதா தேவி* என்ற பெயரில் இவர் எழுதினார். அதன் பிறகு இவர் தனது மூன்றாவது கவிதைத் தொகுப்பான *போனோ போகோகி* மற்றும் நான்காவது புத்தகமான பிசித்ரா *ரூபினி* இரண்டையும் தனது உண்மையான பெயரில் எழுதினார்.  
வங்காள எழுத்தாளர் வட்டாரமான ரபிபாசரில் பிரமதா சோத்ரியுடனான விவாதத்தில் தேவி பிரபலமானார். அங்கு முதல் பெண் உறுப்பினராக இவர் சேருவதை முதலில் சரத் சந்திர சட்டபாத்யாயா எதிர்த்தார். ஆனால் பின்னர் சலதர் சென்னின் சமாதனப்படுத்தலுக்குப் பின்னர் வரவேற்கப்பட்டார். இருபதாம் நூற்றாண்டில் ஆண்களின் ஆதிக்கத்தில் இருந்த வங்காள மொழி இலக்கிய அரங்கில் பெண்களின் உரிமைக்காகப் போராடுவதாக இராதாராணி தேவி அறியப்பட்டார்.
# இராதாராணி தேவி

## தனிப்பட்ட வாழ்க்கை

இராதாராணி தேவி 13 வயதில் சதேந்திரநாத் தத்தாவை மணந்தார். தத்தா திருமணமான அதே வருடத்தில் ஆசியக் காய்ச்சலால் பாதிக்கப்பட்டு இறந்தார். எனவே தேவி மிக இளம் வயதிலேயே விதவையானார். ஒரு விதவையாக தனது இலக்கிய வாழ்க்கையைத் தொடங்கினார், பின்னர் கவிஞர் நரேந்திர தேப்பை சந்தித்தார். அவரை 1931 ஆம் ஆண்டு திருமணம் செய்து கொண்டார். இவர்களின் முதல் குழந்தையான மகன் பிறந்து சில நாட்களிலேயே நிமோனியா காரணமாக இறந்தார். இரண்டாவது குழந்தை நபனீதா தேவ் சென் தீவிர பெங்காலி பெண் கவிஞராக ஆனார் மற்றும் அமர்த்தியா சென்னை மணந்தார். தேவி மற்றும் தேப் இருவரும் ரவீந்திரநாத் தாகூர் மற்றும் சரத் சந்திர சட்டபாத்யாய் ஆகியோருடன் மிகவும் நெருக்கமாக இருந்தனர். தேவியின் மகளுக்கு தாகூர் *நபனீதா என்றும்* சட்டபாத்யாய *அனுராதா* என்றும் பெயரிட்டனர். தேவ் சென் பிறந்த சில நாட்களில் சட்டபாத்யாய் இறந்தார்
# இராதாராணி தேவி

## ஆதாரங்கள்

- சன்சாத் பங்காலி சரிதாபிதன். (1998) இந்தியா: சாகித்ய சம்சத். இரண்டாம் பகுதி, பக்கம் 349-350.
- ராதாராணி தேவி: வாழ்க்கை மற்றும் இலக்கியம் - பசந்தி தேப் (மசூம்தார்), வடக்கு வங்க பல்கலைக்கழகம்.
- இந்திய இலக்கிய வரலாறு: 1911-1956, சுதந்திரத்திற்கான போராட்டம் : வெற்றி மற்றும் சோகம்
# கெர்த்தே

**கெர்த்தே**; (ஆங்கிலம்: *Kerteh*; மலாய்: *Kerteh*) என்பது மலேசியா, திராங்கானு மாநிலத்தில், கெமாமான் மாவட்டத்தில் உள்ள ஒரு நகரம் ஆகும். திராங்கானு மாநிலத்தின் தலைநகரான கோலா திராங்கானு மாநகரிலிருந்து 96 கி.மீ. தொலைவில் தென்திசையில் உள்ளது.  
கெர்த்தே நகரில்தான் கெர்த்தே வானூர்தி நிலையமும் உள்ளது. இந்த வானூர்தி நிலையம் பெட்ரோனாஸ் *(Petronas)* நிறுவனத்திற்குச் சொந்தமான தனியார் வானூர்தி நிலையம் ஆகும்.  
தென் சீனக் கடலில் 100 - 200 கி.மீ. தொலைவில் உள்ள பல்வேறு எண்ணெய் தளங்களுக்கு, பெட்ரோனாஸ் நிறுவனப் பணியாளர்களையும்; எக்சான்மொபில் *(ExxonMobil)* பணியாளர்களையும்; வானூர்திகள் மூலமாக அனுப்பும் நோக்கத்திற்காக இந்த வானூர்தி நிலையம் உருவாக்கப்பட்டது.
# கெர்த்தே

## பொது

கெர்த்தே ஒரு நகரம் மட்டும் அல்ல. அது ஒரு முக்கிம் ஆகும். அதாவது கெமாமான் மாவட்டத்தில் ஒரு துணைமாவட்டமாகும். கெர்த்தே முக்கிமில் சில கிராமங்கள் உள்ளன.  
கிராமம் என்பது (மலாய் மொழியில்: *Kg - Kampung*; ஆங்கிலம்: *Village*).  
- கம்போங் லாபோகான் - *Kg Labohan*
- கம்போங் தெங்கா - *Kg Tengah*
- கம்போங் தெலாகா - *Kg Telaga Papan*
- கம்போங் குளுகோர் - *Kg Gelugor*
- கம்போங் கோலா ஒபிஸ் - *Kg Kuala Opis*
- கம்போங் பாரு - *Kg Baru*
- கம்போங் சாபாங் - *Kg Chabang*
- கம்போங் பெங்காலான் ரங்கூன் - *Kg Pengkalan Ranggon*
- கம்போங் புக்கிட் பகாங் - *Kg Bukit Pahang*
- கம்போங் பத்து பூத்தே - *Kg Batu Puteh*
- கம்போங் டாராட் கொலாம் - *Kg Darat Kolam*
- கம்போங் மாட் ஈக்கால் - *Kg Mat Ikal*
- கம்போங் லாமா - *Kg Lama*
- கம்போங் ராசாவ் கெர்த்தே - *Rasau Kerteh*  
தென் சீனக் கடலில் பெட்ரோலியம் எனும் 'கருப்பு தங்கம்' கண்டுபிடிக்கப்பட்ட பின்னர் கெர்த்தே பிரபலம் அடைந்தது. அதற்கு முன்னர் மற்ற கடற்கரைக் கிராமங்களைப் போல இதுவும் ஓர் அமைதியான கிராமமாகவே இருந்தது.
# கெர்த்தே

## பொது

### ஒளி நகரம்

பெட்ரோனாஸ் பெட்ரோலியத் தொழிற்சாலைகளில் இருந்து அதிக வெளிச்சம் வெளிப்படுவதால், சுற்றுலாப் பயணிகளிடையே "ஒளி நகரம்" என்றும் இந்த நகரம் அழைக்கப்படுகிறது. அண்மைய காலங்களில் கெர்த்தே நகரில் பல்வேறு வகையான வளர்ச்சித் திட்டங்கள் உருவாக்கப்பட்டுள்ளன.  
அவற்றில் ஸ்ரீ கெர்த்தே நகரம்; கெர்த்தே விமான நிலையம்; பெட்ரோனாஸ் தொழில்துறை வளாகம்; கெர்த்தே துறைமுகம்; திராங்கானு எண்ணெய் சுத்திகரிப்பு நிலையம்; பெட்ரோனாஸ் வளாகம்; பெட்ரோனாஸ் வளாக பள்ளி; கெர்த்தே பேரங்காடி; கெத்தே மினி அரங்கம் என பல்வேறு வளர்ச்சித் திட்டங்கள்.
# கெமாமான் மாவட்டம்

**கெமாமான் மாவட்டம்** (ஆங்கிலம்: *Kemaman District*; மலாய்: *Daerah Kemaman*; சீனம்: 甘马挽县; ஜாவி: كمامن) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.  
கெமாமன் மாவட்டத்திற்கு கிழக்கில் தென் சீனக்கடல்; வடக்கில் டுங்குன் மாவட்டம் *(Dungun District)*; தெற்கிலும் மேற்கிலும் பகாங் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் தெற்கு நுழைவாயிலாக அமைகின்றது.  
கெமாமான் மாவட்டத்தின் நிர்வாக மையம் மற்றும் முக்கியப் பொருளாதார மையம் சுக்காய் நகரம். திராங்கானு - பகாங் மாநிலங்களின் எல்லைக்கு அருகில் உள்ளது.
# கெமாமான் மாவட்டம்

## பொது

இந்த மாவட்டத்தில் உள்ள மற்ற முக்கிய நகரங்கள் கிஜால், கெர்த்தே மற்றும் கெமாசிக். இந்த மாவட்டம் ஒரு நகராட்சி மன்றத்தால் நிர்வகிக்கப் படுகிறது. கிட்டத்தட்ட 1000 சதுர மைல்கள் பரப்பளவைக் கொண்டது. உலு திராங்கானு மாவட்டத்திற்கு அடுத்த நிலையில், இது மூன்றாவது பெரிய மாவட்டமாகும்.
# கெமாமான் மாவட்டம்

## நிர்வாகப் பிரிவுகள்

கெமாமான் மாவட்டம் 12 ''முக்கிம்களாகப் பிரிக்கப்பட்டுள்ளது. அவை:  
- பாண்டி - Bandi
- பங்குல் - Banggul
- பிஞ்சாய் - Binjai
- சுக்காய் (தலைநகர்) - Chukai
- உலு சுக்காய் - Hulu Chukai
- உலு ஜபூர் - Hulu Jabur
- கெமாசிக் - Kemasik
- கெர்த்தே - Kerteh
- கிஜால் - Kijal
- பாசிர் செமுட் - Pasir Semut
- தெபாக் - Tebak
- தெலுக் கலோங் - Teluk Kalong
# கெமாமான் மாவட்டம்

## மக்கள் தொகையியல்

2010-ஆம் ஆண்டு மக்கள் தொகை கணக்கெடுப்பின்படி, கெமாமான் நகராண்மைக் கழகத்தின் நிர்வாகப் பகுதியில் 167,824 குடியிருப்பாளர்கள் இருந்தனர்.  
- மலாய்க்காரர்கள் - 157,778
- சீனர்கள் - 6937
- இந்தியர்கள் - 743
- பிற இனக் குழுக்கள் - 264  
1940-ஆம் ஆண்டுகள் வரையிலான மக்கள்தொகை கணக்கெடுப்புகளில், கோலா திராங்கானு மற்றும் பெசுட் மாவட்டங்களுக்குப் பிறகு இந்தக் கெமாமான் மாவட்டம் தான் மூன்றாவது அதிக மக்கள்தொகை கொண்ட பகுதியாகும். 1970-களில் எண்ணெய் கண்டுபிடிக்கப்பட்ட பிறகு மக்கள்தொகை அமைப்பு மாற்றம் கண்டது.
# யோ. பெனடிக்ற் பாலன்

**யோ. பெனடிக்ற் பாலன்** (1939 – 1997) ஈழத்து எழுத்தாளர் ஆவார். இவர் பல சிறுகதைகளையும், புதினங்களையும், நாடகங்களையும், கல்வியியல் சார் கட்டுரைகளையும் எழுதியுள்ளார். இவரது 'விபச்சாரம் செய்யாதிருப்பாயாக' என்ற சிறுகதைத் தொகுதிக்கு 1995 இல் சாகித்திய மண்டலப் பரிசு கிடைத்தது.
# யோ. பெனடிக்ற் பாலன்

## வாழ்க்கைக் குறிப்பு

பெனடிக்ற் பாலன் இலங்கைப் பல்கலைக்கழகத்தில் இளங்கலைப் பட்டமும், அரசறிவியலில் சிறப்புப் பட்டமும் பெற்றவர். கல்வி வெளியீட்டுத் திணைக்களத்தில் பத்திராதிபராகப் பணியாற்றிய இவர் பயிற்றப்பட்ட ஆசிரியராக பதுளை, கந்தேகெதரைத் தமிழ் மகா வித்தியாலயத்தில் 1964 முதல் ஐந்து ஆண்டுகள் ஆசிரியராகப் பணியாற்றினார். உளவியல் விரிவுரையாளராகக் கோப்பாய் ஆசிரியர் பயிற்சிக் கல்லூரியில் 1984 முதல் 8 ஆண்டுகள் பணியாற்றிப் பின்னர் பிரதிக் கல்விப் பணிப்பாளராகப் பணியாற்றினார். இந்நூல் இவருக்கு இலக்கிய உலகில் ஒரு நிரந்தர இடத்தைப் பெற்றுக் கொடுத்தது. இவரது நீயொரு பெக்கோ என்ற நாடகம் நன்கறியப்பட்டதாகும்.
# யோ. பெனடிக்ற் பாலன்

## வெளியான நூல்கள்

- *குட்டி* (குறுநாவல் எழுத்தாளர் கூட்டுறவுப் பதிப்பகம், 1963
- *தனிச்சொத்து* (குட்டிக் கதைகள், கண்டி கலாசாரக் குழு, 1975)
- *சொந்தக்காரன்* (புதினம், பாரி நிலையம், சென்னை, 1968)
- *விபசாரம் செய்யாதிருப்பாயாக..* (பதினெட்டுச் சிறுகதைகள்)
- *கல்வி உளவியல் அடிப்படைகள்* (பூபாலசிங்கம் புத்தகசாலை - பதிப்பகம், 1996)
- *பலஸ்தீனம் என்னை அழைக்கிறது* (குறும் புதினம்)
- *தலைவிதியைப் பறிகொடுத்தோர்*
- *தேவி* (த. கனகரத்தினத்துடன் இணைந்து எழுதியது, கல்வி வெளியீட்டுத் திணைக்களம், 1981)
# மனிதகுலத்திற்கான உலக அறிவியலாளர்களின் எச்சரிக்கை

**மனிதகுலத்திற்கான உலக அறிவியலாளர்களின் எச்சரிக்கை** என்பது 1992-ல் என்றி டபிள்யூ. கெண்டல் என்பவரால் எழுதப்பட்டு ஏறத்தாழ 1,700 முன்னணி அறிவியல் அறிஞர்களால் கையெழுத்திடப்பட்ட ஓர் ஆவணமாகும். 25 ஆண்டுகளுக்குப் பிறகு, 2017 நவம்பரில், 15,364 அறிவியல் அறிஞர்கள் வில்லியம் ஜே. ரிப்பிள் உள்ளிட்ட ஏழு இணை ஆசிரியர்களால் எழுதப்பட்ட "மனிதகுலத்திற்கான உலக அறிவியலாளர்களின் எச்சரிக்கை: இரண்டாவது அறிவிப்பு" என்ற ஆவணத்தைக் கையொப்பமிட்டு அங்கீகரித்தனர். இந்த ஆவணம் மனித மக்கட்தொகை திட்டமிடல்; புதைபடிவ எரிபொருள்களின் பயன்பாடு, இறைச்சி தயாரித்தல் மற்றும் நுகர்வு, பிற வளங்களைப் பயன்படுத்துதல் உள்ளிட்ட தனிநபர் நுகர்வுகளை மிக வெகுவாகக் குறைக்க வேண்டுமென்று வலியுறுத்துகிறது. இந்த இரண்டாவது அறிவிப்பானது உலகில் இதுவரை வெளியிடப்பட்ட வேறு எந்த ஆய்விதழ்க் கட்டுரையை விடவும் அதிகமான அளவில் அறிவியல் மற்றும் இதர அறிஞர்களின் அங்கீகரிப்பைப் பெற்றதாகத் திகழ்கிறது.
# மனிதகுலத்திற்கான உலக அறிவியலாளர்களின் எச்சரிக்கை

## முதல் வெளியீடு

1992-ன் பிற்பகுதியில், "அக்கறைகொண்ட அறிவியல் அறிஞர்களின் கூட்டமைப்பு" (Union of Concerned Scientists [UCS]) என்ற அமைப்பின் இயக்குநர்கள் குழுவின் முன்னாள் தலைவரான மறைந்த ஹென்றி டபிள்யூ. கெண்டல், "மனிதகுலத்திற்கான உலக அறிவியலாளர்களின் எச்சரிக்கை" என்ற தலைப்பில் முதல் எச்சரிக்கை ஒன்றை எழுதினார். "மனிதகுலமும் இயற்கை உலகமும் ஒரு மாபெரும் மோதல் போக்கில் உள்ளன" என்பதாகத் துவங்கிய அந்த எச்சரிக்கை ஆவணமானது அறிவியல் துறைகளில் நோபல் பரிசு பெற்றவர்களில் பெரும்பாலோரால் கையெழுத்திடப்பட்டது. இதில் உலகின் முன்னணி அறிவியல் அறிஞர்கள் சுமார் 1,700 பேர்கள் அடங்குவர்.  
இதற்கு முன்னர் அதே ஆண்டு இதுபோலவே பல அறிவியல் அறிஞர்களாலும் நோபல் பரிசு பெற்றவர்களாலும் கையெழுத்திடப்பட்டு, காலநிலை மாற்றம் உள்ளிட்ட குற்றச்சாட்டுகளை எதிர்க்கும் வண்ணம் அவற்றை "பொருளாதார மற்றும் சமூக வளர்ச்சியைத் தடுக்க முயலும் அறிவியல் மற்றும் தொழில்துறை வளர்ச்சிக்கு எதிரான ஒரு பகுத்தறிவற்ற சித்தாந்தம்" என்று விமர்சிக்கும் வகையில் தொடங்கும் ஹைடெல்பெர்க் முறையீடு என்ற தலைப்பில் இயற்றப்பட்ட ஆவணத்திற்கு எதிராக இந்த எச்சரிக்கை ஆவணமானது முன்வைக்கப்பட்டது. அதன் பின்னரும் அந்த ஹைடெல்பெர்க் ஆவணமானது காலநிலை மாற்றம் தொடர்பான கோட்பாடுகளை மறுப்பவர்களாலும் எதிர்ப்பவர்களாலும் பலமுறை மேற்கோள் காட்டப்பட்டு வந்தது.  
இருப்பினும், ஹைடெல்பெர்க் ஆவணமானது குறிப்பிட்ட எந்த பரிந்துரைகளையும் வழங்கவில்லை என்பது குறிப்பிடத்தக்கது. மேலும் அது சுற்றுச்சூழல் அறிவியல் பற்றிய குற்றச்சாட்டுமல்ல. "வளங்கள் கணக்கெடுக்கப்பட்டும் கண்காணிக்கப்பட்டும் பாதுகாக்கப்பட்டும் இருப்பது பிரபஞ்சத்தின் அறிவியல் சூழலியலுக்கு அவசியம் என்ற சிந்தனையை நாங்கள் முழுமையாக ஏற்கிறோம். ஆனால் இவையனைத்தும் அறிவியல் அளவுகோல்களின் அடிப்படையில் செய்யப்பட வேண்டுமேயன்றி பகுத்தறிவற்ற யூகங்களின் அடிப்படையில் அல்ல என்றே நாங்கள் கோருகிறோம்" என்று அந்த ஆவணத்தில் கோரப்படுகிறது.  
இதற்கு நேர்மாறாக, UCS தலைமையிலான மனு குறிப்பிடத்தக்க பரிந்துரைகளைக் கொண்டுள்ளது: "உதாரணமாக, பைங்குடில் வளிமங்களைக் குறைக்க வேண்டியும் நீர், காற்று ஆகியவற்றின் மாசுக்களைக் குறைக்கும் நோக்கிலும் புதைபடிவ எரிபொருட்களை விடுத்து தீங்கற்ற, வற்றாத ஆற்றல் மூலங்களுக்குச் செல்ல வேண்டும். ... நாம் நம் மக்கட்தொகையைக் கட்டுக்குள் கொண்டுவர வேண்டும்" என்பதாக அது கூறுகிறது.
# மனிதகுலத்திற்கான உலக அறிவியலாளர்களின் எச்சரிக்கை

## இரண்டாம் அறிவிப்பு

நவம்பர் 2017-ல், 15,364 அறிவியல் அறிஞர்கள் ஓரிகான் மாநில பல்கலைக்கழகத்தின் சுற்றுச்சூழல் பேராசிரியர் வில்லியம் ஜே. ரிப்பிள் மேலும் ஏழு இணையறிஞர்களோடு சேர்ந்து இயற்றிய ***மனிதகுலத்திற்கான உலக அறிவியலாளர்களின் எச்சரிக்கை: இரண்டாவது அறிவிப்பு*** ஆவணத்தில் கையெழுத்திட்டனர். இந்த எச்சரிக்கை ஆவணம் ஏனைய பரிந்துரைகளோடு முதன்மையாக மக்கள்தொகை வளர்ச்சியைக் கட்டுப்படுத்துதல், புதைபடிவ எரிபொருள்களைப் பயன்படுத்துதல், இறைச்சித் தயாரித்தல் மற்றும் நுகர்தல், பிற வளங்களைப் பயன்படுத்துதல் உள்ளிட்ட தனிநபர் நுகர்வுகளை மிக வெகுவாகக் குறைக்க வேண்டுமென வலியுறுத்துகிறது. இந்த இரண்டாம் அறிவிப்பு 1992-ல் வெளியிடப்பட்ட முதலாம் அறிவிப்பில் குறிப்பிடப்பட்ட பிரச்சனைகளின் 9 வகையான காலமாற்ற வரைபடங்களை உள்ளடக்கியது. இவ்வரைபடங்கள் 1992-ல் குறிப்பிட்டது முதல் அப்போது வரையிலான அப்பிரச்சனைகளின் ஏற்றங்களைச் சுட்டின. இவற்றில் பல பிரச்சனைகள் தங்களது அதிகரிப்பு வேகத்தில் மாற்றமேதுமின்றி இருந்ததையும் சுற்றுச்சூழல் பிரச்சினைகள் தவறான திசையில் வேகமெடுப்பதையும் இவற்றால் காணமுடிந்தது. மனிதகுலத்தின் நிலைத்தன்மைக்கு தேவையான 13 குறிப்பிட்ட பரிந்துரைகளை இந்த ஆவணம் உள்ளடக்கியிருந்தது.  
இந்த இரண்டாவது அறிவிப்பினை உலகில் இதுவரை வெளியிடப்பட்ட வேறு எந்த ஆய்விதழ்க் கட்டுரையையும் விட அதிகமான அளவில் அறிவியல் அறிஞர்களும் துறை நிபுணர்களும் அங்கீகரித்திருப்பது குறிப்பிடத்தக்கது. இந்த முழு எச்சரிக்கை ஆவணமும் பயோசயின்ஸ் ஆய்விதழில் வெளியிடப்பட்டது. இன்றும் இந்த ஆவணம் "சயின்டிஸ்டு வார்னிங்" ("Scientists Warning") எனப்படும் அறிவியலாளர்கள் எச்சரிக்கை இணையதளத்தில் தொடர் அங்கீகரிப்புக்கு உட்பட்டுத் திகழ்கிறது.
# மனிதகுலத்திற்கான உலக அறிவியலாளர்களின் எச்சரிக்கை

## காலநிலை மாற்றம் குறித்த 2019 எச்சரிக்கையும் 2021 புதுப்பிப்பும்

நவம்பர் 2019-ல், 153 நாடுகளைச் சேர்ந்த 11,000 க்கும் மேற்பட்ட அறிவியல் அறிஞர்களைக் கொண்ட குழு ஒன்று காலநிலை மாற்றத்தை "அவசரநிலை" என்று அறிவித்து, இதற்கு எதிரான நடவடிக்கைகள் ஏதும் எடுக்கப்படாவிடில் இது "சொல்லொண்ணா மனிதத் துன்பங்களுக்கு" வழிவகுக்கும் என்று எச்சரித்தது:  
பொருளாதார வளர்ச்சியும் மக்கள்தொகை வளர்ச்சியும் தான் "புதைபடிவ எரிபொருள் எரிப்பிலிருந்து ஏற்படும் கரியமில வாயு உமிழ்வு அதிகரிப்பதற்கான இயக்கிகளில் மிக முக்கியமானவை" என்றும் "பொருளாதார மற்றும் மக்கள்தொகை கொள்கைகள் தொடர்பாக நம்மிடையே துணிச்சலானதும் கடுமையானதுமான மாற்றங்கள் தேவை" என்று அந்த அவசரகால அறிவிப்பு வலியுறுத்தியது.  
2019 காலநிலை அவசர அறிவிப்புக்கான 2021 புதுப்பிப்பு, பைங்குடில் வளிமங்கள் மற்றும் வெப்பநிலை, உயரும் கடல் மட்டங்கள், ஆற்றல் பயன்பாடு, உறைபனி, கடல் வெப்ப உள்ளடக்கம், அமேசான் மழைக்காடுகளின் இழப்பு விகிதம் உள்ளிட்ட புவியின் 31 முக்கிய அறிகுறிகளிலும் அவற்றில் ஏற்பட்டுள்ள சமீபத்திய மாற்றங்களிலும் கவனம் செலுத்துகிறது. இவற்றில் 18 அறிகுறிகள் ஆபத்தான நிலையை எட்டியுள்ளன. போக்குவரத்து மற்றும் நுகர்வு அளவுகளைக் உலகளவில் குறைத்த கோவிட்-19 பெருந்தொற்று முடக்கங்களால் கூட இந்தப் போக்குகளை பெரிதாகத் தணிக்கவோ மாற்றியமைக்கவோ செய்ய இயலவில்லை. மனித நடத்தையில் மிகப்பெருமளவில் மாற்றங்கள் ஏற்பட்டால் மட்டுமே இவற்றைத் தணிக்க முடியும் என்று இவ்வறிவிப்பை இயற்றிய அறிஞர்கள் கூறுகின்றனர். இவையாவும் உலகளாவிய வெப்பமயமாதல் என்பது ஒரு தனிப்பட்ட அவசரநிலை என்று கருதும் போக்கினைக் கைவிட்டு உண்மையில் அது மோசமடைந்து வரும் சுற்றுச்சூழல் பிரச்சனையின் ஒரு அம்சம் மட்டுமே என்பதைப் புரிந்து கொள்ள வேண்டிய அவசியத்தை வலியுறுத்துவதாக இவ்வறிஞர்கள் சுட்டுகின்றனர். இது புவியையும் அதன் வளங்களையும் மனிதன் அபரிமிதமாகச் சுரண்டுவதே இப்பிரச்சனைகளுக்கு ஆணிவேர் என்ற உண்மையை உரைப்பதோடல்லாமல், வெறும் மேலோட்டமாக இதை அணுகாமல் இந்த ஆணிவேரைக் களைந்து அதற்கேற்ப நம் சமூக அமைப்பில் பெரிதாக மாற்றங்கள் வரவேண்டிய அவசியத்தையும் உணர்த்துகிறது. அடிப்படை மாற்றங்கள் செய்யப்பட வேண்டிய ஆறு பகுதிகளை இந்த அறிவிப்பு சுட்டிக்காட்டுகிறது:  
1. *ஆற்றல்* — புதைபடிவ எரிபொருட்களை நீக்கிப் புதுப்பிக்கத்த ஆற்றல்களுக்கு மாறுதல்;
1. *குறுகிய கால காற்று மாசுபடுத்திகள்* — கறுப்பு கரித் துகள்கள் (புகைக்கரி), மீத்தேன், ஹைட்ரோஃப்ளூரோகார்பன்கள் ஆகியவற்றைக் குறைத்தல்;
1. *இயற்கை* — கரிமத்தைச் சேமித்துக் குவிப்பதற்கும் பல்லுயிர் பெருக்கத்தை மீட்டெடுப்பதற்கும் ஏதுவாக பூமியின் சுற்றுச்சூழல் அமைப்புகளை மீட்டெடுத்து நிரந்தரமாகப் பாதுகாத்தல்;
1. *உணவு* — பெரிதும் தாவர உணவுமுறைகளுக்கு மாறுதல், உணவுக் கழிவுகளை குறைத்தல், பயிர் சாகுபடி முறைகளை மேம்படுத்துதல்;
1. *பொருளாதாரம்* — வரையறையற்ற மொத்த உள்நாட்டு உற்பத்தி வளர்ச்சி, செல்வந்தர்களின் அதிகப்படியான நுகர்வு ஆகியவற்றிலிருந்து விலகி சூழலியல் பொருளாதாரத்திற்கும் ஒரு வட்டப் பொருளாதாரத்திற்கும் நகர்தல்; இதில் பொருட்களின் விலைகளானது பொருட்கள் மற்றும் சேவைகளின் முழு சுற்றுச்சூழல் செலவுகளையும் பிரதிபலிப்பதாக இருக்கும்;
1. *மனித மக்கட்தொகை* — தன்னார்வ குடும்பக் கட்டுப்பாட்டுத் திட்டத்தின் மூலம் மக்கட்தொகையை நிலைப்படுத்தி படிப்படியாக அதைக் குறைத்தல், அனைத்து சிறுமிகளுக்கும் இளம் பெண்களுக்கும் கல்வியையும் உரிமைகளையும் ஏற்படுத்திக் கொடுத்தல் (இதன் மூலம் கருவுறும் விகிதங்கள் வெகுவாகக் குறைந்து விடும் என்று நிரூபிக்கப்பட்டுள்ளது).
# நேர்கோட்டமைவு

வடிவவியலில், புள்ளிகளின் **நேர்கோட்டமைவு** (*collinearity*) அல்லது **நேர்கோட்டிலமைதல்** என்பது எடுத்துக்கொள்ளப்பட்ட புள்ளிகளெல்லாம் ஒரே கோட்டின்மீது அமைவதைக் குறிக்கும். ஒரே கோட்டின்மீது அமையும் புள்ளிகள், "ஒருகோட்டுப் புள்ளிகள்" (*collinear points*) என அழைக்கப்படும்.).
# நேர்கோட்டமைவு

## யூக்ளீடிய வடிவவியலில் எடுத்துக்காட்டுகள்

### முக்கோணங்கள்

எந்தவொரு முக்கோணத்திலும் பின்வரும் புள்ளிகள் ஒரே கோட்டிலமைபவை:  
- செங்கோட்டு மையம், சுற்றுவட்ட மையம், திணிவு மையம், ஒன்பது-புள்ளி வட்ட மையம் ஆகியவை நேர்கோட்டிலமைபவை. அவை ஆய்லரின் கோட்டின் மீதமையும்.
- முக்கோணத்தின் ஏதாவதொரு உச்சி, அந்த உச்சியின் எதிர்பக்கம் வெளிவட்டத்தைத் தொடும் புள்ளி, நாகெல் புள்ளி மூன்றும் ஒரே கோட்டிலமையும். அக்கோடு முக்கோணத்தின் ஒரு பிளப்பியாக இருக்கும்.
- முக்கோணத்தின் ஏதாவதொரு பக்கத்தின் நடுப்புள்ளி, அதிலிருந்து இருதிசைகளிலும் முக்கோணத்தின் வரம்பின்மீது சமதூரத்திலமையும் புள்ளி, ஸ்பைக்கர் வட்டமையம் ஆகிய மூன்றும் முக்கோணத்தின் வெட்டி என அழைக்கபடும் கோட்டின் மீதமைகின்றன.
- முக்கோணத்தின் ஒரு உச்சி, அவ்வுச்சியின் எதிர்பக்கம் உள்வட்டத்தைத் தொடும் புள்ளி, கெர்கோன் புள்ளி மூன்றும் ஒரே கோட்டிலமையும்.
- முக்கோணத்தின் சுற்று வட்டத்தின் மீதுள்ள ஏதாவதொரு புள்ளியிலிருந்து, முக்கோணத்தின் ஒவ்வொரு பக்கத்தின் நீட்டிப்புகளின் மீது மிக அருகாமையிலுள்ள மூன்று புள்ளிகளும் நேர்கோட்டிலமைபவை. அக்கோடு, அந்த சுற்றுவட்டப்புள்ளியின் சிம்சன் கோடு ஆகும்.
- முக்கோணத்தின் மூன்று குத்துக்கோடுகளின் அடிகளை இணைக்கும் கோடுகள் முக்கோணத்தின் எதிர்பக்கங்களை ஒருகோட்டுப் புள்ளிகளில் சந்திக்கும்.
- முக்கோணத்தின் உள்வட்டமையம், குத்துக்கோட்டின் நடுப்புள்ளி, ஒத்தபக்கம் வெளிவட்டத்தைத் தொடும் புள்ளி மூன்றும் ஒரேகோட்டிலமையும்.
- உள்வட்ட மையம், திணிவு மையம், ஸ்பைக்கர் வட்ட மையம் மூன்றும் ஒருகோட்டுப் புள்ளிகள்.
- சுற்றுவட்ட மையம், பிரகார்டு நடுப்புள்ளி, சமச்சரிவு இடைக்கோட்டுச்சந்தி மூன்றும் நேர்கோட்டிலமையும் புள்ளிகள்.
- மெனலாசின் தேற்றத்தின்படி, ஒரு முக்கோணத்தின் உச்சிகள் <math>A_1,A_2, A_3</math> மூன்றின் எதிரமையும் முக்கோணத்தின் பக்கங்களின்மீது அல்லது பக்கங்களின் நீட்டிப்புகளின்மீது உள்ள புள்ளிகள் முறையே <math>P_1, P_2, P_3</math> எனில் கீழுள்ள கோட்டுத்துண்டுகளின் நீளங்களின் பெருக்கற்பலன்கள் சமமாக "இருந்தால், இருந்தால் மட்டுமே" அப்புள்ளிகள் மூன்றும் ஒரே கோட்டின்மீது இருக்கும்:
- தொடு சரிவகத்தில் அதன் இரு இணைபக்கங்கங்களை உள்வட்டம் தொடும் புள்ளிகளும் உள்வட்ட மையமும் நேர்கோட்டமைபவை.
- தொடு சரிவகத்தின் தாங்கி பக்கங்களின் நடுப்புள்ளிகளும் உள்வட்ட மையமும் ஒருகோட்டுப்புள்ளிகள்.
# நேர்கோட்டமைவு

## யூக்ளீடிய வடிவவியலில் எடுத்துக்காட்டுகள்

### கூம்பு வெட்டுகள்

- ஒன்றுக்கொன்று உள்ளமையாத மூன்று வட்டங்களுக்கு வரையப்படும் மூன்று சோடி வெளித் தொடுகோடுகள் வெட்டும் புள்ளிகள் ஒரெ கோட்டிலமைபவை.
- நீள்வட்டத்தின் மையம், இரு குவியங்கள், மிகச்சிறிய வளைவு ஆரமுள்ள இரு உச்சிகள் ஒரே கோட்டிலமைகின்றன. மேலும் மையமும் மிகப்பெரியளவு வளைவு ஆரமுள்ள இரு உச்சிகள் மூன்றும் ஒரு கோட்டிலமையும்.
- அதிபரவளைவின் மையம், இரு குவியங்கள், இரு உச்சிகள் ஒரு கோட்டுப்புள்ளிகள்.
# நேர்கோட்டமைவு

## யூக்ளீடிய வடிவவியலில் எடுத்துக்காட்டுகள்

### நான்முகிகள்

- ஒரு நான்முகியின் சுற்றுவட்ட மையம் மற்றும் மாஞ்சு புள்ளியின் (நான்முகியின் ஆறு நடுத்தளங்கள் சந்திக்கும் புள்ளி) நடுப்புள்ளியானது, நான்முகியின் திணிவு மையமாகும். இம்மூன்று புள்ளிகளும் நான்முகியின் ஆய்லர் கோட்டின் மீதமைகின்றன. நான்முகியின் ஆய்லர் கோடானது ஒரு முக்கோணத்தின் ஆய்லர் கோட்டிற்கு ஒத்த கருத்துருவாகும்.
# நேர்கோட்டமைவு

## இயற்கணிதம்

### ஆயதொலைவுகள் தரப்பட்டுள்ள புள்ளிகளின் நேர்கோட்டமைவு

பகுமுறை வடிவவியலில் *n*-பரிமாண வெளியிலமைந்த மூன்று அல்லது அதற்கு மேற்பட்ட வேறுபட்ட புள்ளிகளின் ஆயதொலைவுகளின் அணியின் தரம் 1 அல்லது அதற்கும் குறைந்ததாக "இருந்தால், இருந்தால் மட்டுமே" அப்புள்ளிகள் ஒருகோட்டுப் புள்ளிகளாக இருக்கும்.  
எடுத்துக்காட்டாக, *X*&nbsp;=&nbsp;(*x*<sub>1</sub>,&nbsp;*x*<sub>2</sub>,&nbsp;...&nbsp;,&nbsp;*x*<sub>*n*</sub>), *Y*&nbsp;=&nbsp;(*y*<sub>1</sub>,&nbsp;*y*<sub>2</sub>,&nbsp;...&nbsp;,&nbsp;*y*<sub>*n*</sub>), and *Z*&nbsp;=&nbsp;(*z*<sub>1</sub>,&nbsp;*z*<sub>2</sub>,&nbsp;...&nbsp;,&nbsp;*z*<sub>*n*</sub>) என்ற மூன்று புள்ளிகளின் ஆயதொலைவுகள் அணி
:<math>\begin{bmatrix}
x_1 & x_2 & \dots & x_n \\
y_1 & y_2 & \dots & y_n \\
z_1 & z_2 & \dots & z_n
\end{bmatrix}
</math>  
இந்த அணியின் தரமானது 1 அல்லது அதைவிடச் சிறியதாக இருந்தால் அம்மூன்று புள்ளிகளும் ஒரே கோட்டிலமையும்.  
இதற்குச் சமானமாக,  
*X*&nbsp;=&nbsp;(*x*<sub>1</sub>,&nbsp;*x*<sub>2</sub>,&nbsp;...&nbsp;,&nbsp;*x*<sub>*n*</sub>), *Y*&nbsp;=&nbsp;(*y*<sub>1</sub>,&nbsp;*y*<sub>2</sub>,&nbsp;...&nbsp;,&nbsp;*y*<sub>*n*</sub>), and *Z*&nbsp;=&nbsp;(*z*<sub>1</sub>,&nbsp;*z*<sub>2</sub>,&nbsp;...&nbsp;,&nbsp;*z*<sub>*n*</sub>) ஆகிய மூன்று புள்ளிகளடங்கிய ஒவ்வொரு உட்கணத்திற்கும் கீழ்வரும் அணியின் தரம் 2 அல்லது அதைவிடச் சிறியதாக இருந்தால் அம்மூன்று புள்ளிகளும் ஒரே கோட்டிலமையும்.
:<math>\begin{bmatrix}
1 & x_1 & x_2 & \dots & x_n \\
1 & y_1 & y_2 & \dots & y_n \\
1 & z_1 & z_2 & \dots & z_n
\end{bmatrix}
</math>  
குறிப்பாக, ஒரு தளத்திலமைந்த (*n* = 2) மூன்று புள்ளிகளுக்கு மேற்கண்ட அணி ஒரு சதுர அணியாக இருக்கும்; மேலும் அவ்வணியின் அணிக்கோவையின் மதிப்பு பூச்சியமாக இருந்தால், இருந்தால் மட்டுமே, அம்மூன்று புள்ளிகளும் ஒரு கோட்டிலமையும். இந்த அணிக்கோவையானது அம்மூன்று புள்ளிகளை உச்சிகளாகக்கொண்ட முக்கோணத்தின் பரப்பளவில் இரு மடங்காகும். எனவே தரப்பட்ட மூன்று புள்ளிகளை உச்சிகளாகக் கொண்ட முக்கோணத்தின் பரப்பளவு பூச்சியமாக இருந்தால், இருந்தால் மட்டுமே அவை ஒரு கோட்டுப்புள்ளிகளாக இருக்கும்.
# நேர்கோட்டமைவு

## இயற்கணிதம்

### சோடிவாரியாக தொலைவுகள் தரப்பட்ட புள்ளிகளின் நேர்கோட்டமைவு

குறைந்தபட்சம் மூன்று புள்ளிகள்கொண்ட எடுத்துக்கொள்ளப்பட்ட புள்ளிகளில், ஒவ்வொரு மூன்று *A*, *B*, *C* புள்ளிகளுக்கும் பின்வரும் அணிக்கோவையின் மதிப்பு பூச்சியமாக இருந்தால், இருந்தால் மட்டுமே, அப்புள்ளிகள் எல்லாம் நேர்கோட்டமைவு கொண்டவையாக இருக்கும். (*d*(*AB*) என்பது *A*, *B* புள்ளிகளுக்கு இடைப்பட்ட தூரத்தைக் குறிக்கிறது):  
::<math> \det \begin{bmatrix}
0 & d(AB)^2 & d(AC)^2 & 1 \\
d(AB)^2 & 0 & d(BC)^2 & 1 \\
d(AC)^2 & d(BC)^2 & 0 & 1 \\
1 & 1 & 1 & 0
\end{bmatrix} = 0. </math>  
ஈரோனின் வாய்பாட்டின்படி இந்த அணிக்கோவ்வையின் மதிப்பு, *d*(*AB*), *d*(*BC*), *d*(*AC*) மூன்றையும் பக்க நீளங்களாகக் கொண்ட முக்கோணத்தின் பரப்பளவின் வர்க்கத்தின் &minus; 16 மடங்காகும். எனவே இந்த அணிக்கோவையின் மதிப்பு பூச்சியமா என்பதைக் காண்பது, *A*, *B*, *C* புள்ளிகளை உச்சிகளாகக் கொண்ட முக்கோணத்தின் பரப்பளவு பூச்சியமா என்பதைக் காண்பதற்குச் சமானமாகும் (எனவே உச்சிகள் ஒருகோட்டிலமையும்).  
சமானமாக, குறைந்தபட்சம் மூன்று புள்ளிகள்கொண்ட எடுத்துக்கொள்ளப்பட்ட புள்ளிகளில், ஒவ்வொரு மூன்று *A*, *B*, *C* புள்ளிகளுக்கும் பின்வரும் சமனிலி
:*d*(*AC*) ≤ *d*(*AB*) + *d*(*BC*)
:(*d*(*AB*) , *d*(*BC*) ஒவ்வொன்றையும் விட *d*(*AC*) பெரியது)  
உண்மையாக இருந்தால், இருந்தால் மட்டுமே (சமக்குறியுடன்), அம்மூன்று புள்ளிகளும் ஒரே கோட்டிலமையும்.
# நேர்கோட்டமைவு

## எண் கோட்பாடு

*m* , *n* ஆகிய இரு எண்களுக்கு (0,&nbsp;0), (*m*,&nbsp;0), (*m*,&nbsp;*n*), (0,&nbsp;*n*) புள்ளிகளை உச்சிகளாகக் கொண்டு ஒரு சதுரப் பின்னலில் குறிக்கப்பட்ட செவ்வகத்தின் குறைந்தபட்சம் ஒரு உள்ளமை புள்ளியாவது (0,&nbsp;0), (*m*,&nbsp;*n*) புள்ளிகளுடன் நேர்கோட்டமைவு கொண்டிருந்தால், இருந்தால் மட்டுமே *m* , *n* இரண்டும் சார்பகா எண்களாக இருக்காது..
# சுக்காய்

**சுக்காய்** அல்லது கெமாமான் நகரம், (ஆங்கிலம்: *Chukai* அல்லது Kemaman Town; மலாய்: *Chukai அல்லது Bandar Kemaman*; ஜாவி: چوكاي) என்பது மலேசியா, திராங்கானு, கெமாமான் மாவட்டத்தின் தலைநகரம் ஆகும். அத்துடன் இது ஒரு முக்கிம் ஆகும்.  
சுக்காய் என்பது ஒரு மலாய் மொழிச் சொல். 'வரி' என்று பொருள். திராங்கானு மாநிலத்தின் தெற்குப் பகுதியில் மிகப்பெரிய நகரம் சுக்காய். இந்த நகரத்தைத் 'திராங்கானு மலாய்' *(Terengganu Malay)* எனும் திராங்கானு வட்டார வழக்கு மொழியில் *Bando Mamang* என்றும் அழைக்கிறார்கள்.
# சுக்காய்

## பொது

இந்தச் சுக்காய் நகரம், கெமாமன் ஆற்றின் முகத்துவாரத்திற்கு அருகில் அமைந்து உள்ளது. முன்பு காலத்தில், குறிப்பாக பிரித்தானியக் காலனித்துவக் காலத்தில், கெமாமான் ஆற்றுப் போக்குவரத்துக்கு வரிகள் விதிக்கப்பட்டன. அந்த வகையில் இந்த நகரத்திற்கும் சுக்காய் எனப் பெயரிடப்பட்டது.  
பகாங் மாநிலத்தின் தலைநகர் குவாந்தான்; மற்றும் திராங்கானு மாநிலத்தின் தலைநகர் கோலா திராங்கானு; இந்த இரு மாநிலங்களின் தலைநகரங்களுக்கு இடையே சுக்காய் நகரம் அமைந்துள்ளது.
# சுக்காய்

## பொது

### கெமாமான் துறைமுகம்

எண்ணெய் நகரம் என சொல்லப்படும் கெர்த்தே நகருக்கு அருகாமையில் இருப்பதால், சுக்காய் நகரம் அந்த வட்டாரத்தின் முக்கிய வணிக மையமாக மாறியுள்ளது.  
சுக்காய் நகரத்திற்கு அருகிலுள்ள கெமாமான் துறைமுகம் ஒரு மீன்பிடித் துறைமுகமாகவும்; திராங்கானு கடற்கரையில் இருந்து தென்சீனக் கடலில் உள்ள எண்ணெய்த் தளங்களுக்கான விநியோக மையமாகவும் செயல்படுகிறது.
# சுக்காய்

## பொது

### செராத்திங் கடற்கரை

சுக்காய் நகரில் இருந்து, குறுகிய தூரத்தில் பல கடற்கரைகள் உள்ளன. மலேசியப் புகழ் செராத்திங் கடற்கரை *(Cherating Beach)* சுக்காய் நகர மையத்தில் இருந்து தெற்கே சுமார் 15 நிமிட பயணத்தில் உள்ளது. சுக்காய் நகருக்கு அருகிலுள்ள மற்ற இடங்கள்:  
- மா தாயேரா ஆமைகள் சரணாலயம் *(Ma’ Daerah Turtle Sanctuary Centre)*  
- சுங்கை காக் யா மின்மினிப் பூச்சி வளாகம் *(Sungai Kak Yah Firefly Watching)*  
- கோலா கெமாமான் மீனவக் கிராமம் *(Kuala Kemaman Fishing Village)*  
- பக்காவ் திங்கி படகுச் சவாரி வளாகம் *(Bakau Tinggi Recreational Area)*
# அரி சங்கர் யாதவ்

**அரி சங்கர் யாதவ்** (*Hari Shankar Yadav*)(பிறப்பு: ஜனவரி 1, 1955) என்பவர் இந்திய அரசியல்வாதியும் பீகாரின் தற்போதைய சட்டப் பேரவை உறுப்பினரும் ஆவார். இவர் இராச்டிரிய ஜனதா தளம் கட்சியினைச் சார்ந்தவர் ஆவார். யாதவ் 2015 மற்றும் 2020 ஆண்டுகளில் நடைபெற்ற பீகார் சட்டமன்றத் தேர்தலில் இரகுநாத்பூரிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.
# செம்பழுப்பு-சிறகு தேன்சிட்டு

**செம்பழுப்பு-சிறகு தேன்சிட்டு** (*Rufous-winged sunbird*)(*சைனிரிசு உரூபிபென்னிசு*) என்பது நெக்டரினிடே குடும்பத்தில் உள்ள ஒரு வகை பறவையாகும் . இது தான்சானியாவில் மட்டுமே காணப்படும் அகணிய உயிரியாகும்.  
இதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# வத்சலா திருமலை

**வத்சலா திருமலை** (*Vatsala Thirumalai*) இந்திய அரசின் அணுசக்தித் துறையின் கீழ் இயங்கும் உயிரியல் ஆராய்ச்சியில் நிபுணத்துவம் பெற்ற ஒரு ஆராய்ச்சி மையமான பெங்களுர் தேசிய உயிரியல் அறிவியல் மையத்தின் நரம்பியல் சுற்றுகள் மற்றும் மேம்பாட்டு ஆய்வகத்தில் ஓர் அறிவியலாளராக உள்ளார்.
# வத்சலா திருமலை

## ஆராய்ச்சி

விலங்குகளின் உடல் அசைவுகளை ஏற்படுத்தும் நரம்பியல் சுற்றுகளின் செயல்பாட்டைப் படிப்பதில் வத்சலா திருமலையின் நரம்பியல் சுற்றுகள் மற்றும் மேம்பாட்டு ஆய்வகம் கவனம் செலுத்துகிறது. கரு மற்றும் லார்வா நிலைகளின் போது கங்கைக்கு சொந்தமான வரிக்குதிரை மீனை தீவிர ஆய்வுக்காக இந்த ஆய்வகம் தேர்ந்தெடுத்துள்ளது. கரு மற்றும் லார்வா நிலைகளின் போது இம்மீனின் உட்புறங்களை நேரடியாகக் காண உதவுகிறது என்பதால் இம்மீனை ஆய்வகம் தேர்ந்தெடுத்தது.
# தமனி குறைபாடு

தமனி **சிதைவு** என்பது தந்துகி அமைப்பைத் தவிர்த்து, தமனிகள் மற்றும் நரம்புகளுக்கு இடையிலான ஒரு அசாதாரண இணைப்பாகும்.இந்த வாஸ்குலர் ஒழுங்கின்மை மத்திய நரம்பு மண்டலத்தில் (பொதுவாக பெருமூளை AVM ) ஏற்படுவதால் பரவலாக அறியப்படுகிறது, ஆனால் எந்த இடத்திலும் தோன்றலாம்.பல ஏவிஎம்கள் அறிகுறியற்றவை என்றாலும், அவை கடுமையான வலி அல்லது இரத்தப்போக்கு அல்லது பிற தீவிர மருத்துவ பிரச்சனைகளுக்கு வழிவகுக்கும்.  
ஏவிஎம்கள் பொதுவாக பிறவி மற்றும் RASopathies சேர்ந்தவை.ஏவிஎம்களின் மரபணு பரிமாற்ற முறைகள் முழுமையடையவில்லை, ஆனால் அறியப்பட்ட மரபணு மாற்றங்கள் உள்ளன (உதாரணமாக எபிடெலியல் லைனில், கட்டியை அடக்கும் PTEN மரபணு) இது உடல் முழுவதும் அதிக நிகழ்வுகளுக்கு வழிவகுக்கும்.